stanford-oval/wikipedia huggingface dataset:
Taksi
Taksisääntelyn vaikutuksia ulkomailla

Eräässä vuonna 2006 julkaistussa tutkimusyhteenvedossa todetaan, että teoreettisten ja empiiristen tutkimusten mukaan taksisääntelyn vähentämisellä on monia hyötyjä: alhaisemmat hinnat, koska markkinoilla kilpailee enemmän palveluntarjoajia; alhaisemmat toimintakustannukset, joihin kilpailu kannustaa; kilpailu lisää palvelun laatua ja painetta parantaa mainettaan; lisää innovaatioita kuten jaetut kyydit, vammaisten erikoispalvelut ja muut niche-markkinat; taksipalvelujen kysyntä lisääntyy, koska hinnat laskevat ja laatu paranee. Palvelutaso lisääntyy yleensä eniten köyhimmissä kaupunginosissa. Vaikutus on suurin ruuhkahuippuina ja huonolla säällä.
Aiheesta muualla

Kuvia tai muita tiedostoja aiheesta taksi Wikimedia Commonsissa
Hevostaksi Vaasassa 1920-luvulla.
Taksi Hämeenlinnan rautatieaseman taksitolpalla. Suomessa taksit erottaa muista autoista katolle kiinnitetystä keltaisesta taksikyltistä.
Lohduta minua surussani

Lohduta minua surussani -ikoni 1700-luvun alku. Sergijev Posadn, Troitse-Sergijevin lavran Sergei Radonežilaisen kirkosta.
Neitsyt Marian kuvatyypit
Annunziata * Apokalyptinen madonna * Conceptio immaculata * Itämaan tietäjät * Maestà * Marian taivaaseenottaminen * Mater dolorosa * Pietà * Sacra conversazione *  Suojaviittamadonna
Lohduta minua surussani (ven. Утоли Моя Печали, Utoli Moja Petšali) on Jumalanäidin ikoneihin kuuluvan ikonityypin nimi Venäjällä.
Ikonin varhaishistoriaa ei tunneta, mutta alkuperäinen ikoni oli Moskovassa Pupyšin Pyhän Nikolain kirkossa jo 1640. Sitä on kunnioitettu ihmeitätekevänä ikonina 1760 tapahtuneesta ihmeparantumisesta lähtien.
Ikoni on pyhän Nikolai Odrinon luostarissa Karatševin alueella.selvennä Ikonin omisti alkuaan kreivi Nikolai Borisovits Samoilov ja hän lahjoitti sen sitten luostarille 1700-luvun lopulla.
Ikonin kunniaksi Venäjällä vietetään ortodoksisessa kirkossa muistopäiviä kaksi kertaa, toinen tammikuun 25. päivänä ja toinen lokakuun 9. päivänä.
Miapetra Kumpula-Natri

| Miapetra Kumpula-Natri |
| --- | --- |
 Kumpula-Natri vuonna 2008.
Euroopan parlamentin jäsen
 1.7.2014–15.7.2024  
Ryhmä:  S&D-ryhmä
Kansanedustaja
 19.3.2003–21.4.2015 16.7.2024–  
Ryhmä/puolue:  Sosialidemokraattinen eduskuntaryhmä
Vaalipiiri:  Vaasan vaalipiiri Uudenmaan vaalipiiri
Henkilötiedot
Syntynyt: 19. toukokuuta 1972 (ikä 52) Vaasa
Asuinpaikka:  Vaasa
Tiedot
Puolue:  SDP
Aiheesta muualla
Kotisivu
Miapetra Susanna Kumpula-Natri (o.s. Kumpula, s. 19. toukokuuta 1972 Vaasa) on suomalainen SDP:tä edustava poliitikko. Heinäkuusta 2014 vuoteen 2024 hän on toiminut Euroopan parlamentin jäsenenä, mitä ennen hän oli kansanedustaja vuosina 2003–2014. Vuoden 2019 europarlamenttivaaleissa Kumpula-Natri valittiin toiselle kaudelleen europarlamenttiin 68 542 äänellä.
Kumpula-Natri valittiin jälleen kansanedustajaksi vuonna 2023, mutta hän palasi Suomen eduskuntaan vasta kauden päätyttyä Euroopan parlamentissa heinäkuussa 2024.
Koulutus ja ura

Kumpula-Natri kirjoitti ylioppilaaksi Kirkkopuistikon lukiosta (nykyään osa Vaasan lyseon lukiota) Vaasassa vuonna 1991 ja valmistui insinööriksi Vaasan teknillisestä oppilaitoksesta vuonna 1995. Samana vuonna hän aloitti kauppatieteiden opinnot Vaasan yliopistossa.
Vaasan kaupunginvaltuuston jäsen Kumpula-Natri on ollut vuodesta 1997-2021 ja toimi sen ensimmäisenä varapuheenjohtajana vuosina 2005–2008. Hän työskenteli tiedottajana ja virkaa toimittavana toiminnanjohtajana Eurooppalainen Suomi ry:ssä vuosina 1997–2000. Ennen valintaansa eduskuntaan hän oli pääministeri Paavo Lipposen erityisavustaja (eduskuntasihteeri) vuosina 2000–2003.
Koulutus ja ura > Kansanedustaja

Kumpula-Natri valittiin ensimmäisen kerran kansanedustajaksi Vaasan vaalipiiristä vuoden 2003 eduskuntavaaleissa, joissa hän sai 6 245 ääntä ja pääsi eduskuntaan ensimmäisellä yrittämällä. Hänet valittiin uudelleen eduskuntaan vuoden 2007 vaaleissa 7 285 äänellä. Kolmannelle kaudelle hänet valittiin vuoden 2011 vaaleissa 7 324 äänellä. Vuosina 2010–2011 hän oli sosialidemokraattisen eduskuntaryhmän ensimmäinen varapuheenjohtaja. Vuoden 2023 vaaleissa hänet valittiin eduskuntaan 5 455 äänellä. Hän kuitenkin jatkoi tointaan Euroopan parlamentin jäsenenä kauden loppuun heinäkuuhun 2024, jolloin hän siirtyi eduskuntaan
Eduskunnassa Kumpula-Natri on ollut muun muassa suuren valiokunnan jäsen (2003–2006, 2007–2008, 2009–2014), puheenjohtaja (2011–2014) ja varapuheenjohtaja (2024–) sekä jäsen talousvaliokunnassa (2003–2006, 2007–2008, 2009–2014, 2024–), tulevaisuusvaliokunnassa (2009–2011) ja ETYJin parlamentaarisen yleiskokouksen Suomen valtuuskunnassa (2003–2007).
Koulutus ja ura > Europarlamentaarikko

Vuoden 2014 eurovaaleissa ja vuonna 2019 Kumpula-Natri valittiin Euroopan parlamenttiin. Hän kuuluu sosialistien ja demokraattien ryhmään ja on teollisuus-, tutkimus- ja energiavaliokunnan (ITRE) jäsen ja työllisyys- ja sosiaaliasioiden valiokunnan (EMPL) varajäsen. Toisalla kaudella hän toimi ITREn lisäksi kansainvälisen kaupan (INTA) valiokunnassa, varajäsenenä perussopimusvaliokunnassa (AFCO) ja mm parlamentin USA suhteiden delegaation varapuheenjohtajana sekä erityisvaliokunnan AIDA (tekoäly digitaalisella aikakaudella) valiokunnan varapuheenjohtajana.
Muita luottamustoimia

Kumpula-Natri on toiminut Eurooppalainen Suomi ry:n puheenjohtaja vuosina 2007–2013. Lisäksi hän on työskennellyt yhdistyksessä tiedottajana ja vt. toiminnanjohtajana vuosina 1997–2000. Kumpula-Natri on myös toiminut puolueiden kansainvälisen demokratiayhteistyö DEMO ry:n puheenjohtajana 2008–2009.
Vaasassa Kumpula-Natri on toiminut tällä hetkellä Vaasan Sähkö Oy:n hallituksen jäsenenä ja EPV Energian hallituksen puheenjohtajana. Vaasan ammattikorkeakoulun hallituksen varapuheenjohtajana hän toimi 2010–2014. Pohjanmaan maakuntaliiton valtuuston puheenjohtajana Kumpula-Natri toimi vuosina 2005–2017.
Vaalimenestys > Eduskuntavaalit

2003: 6 245 ääntä (Vaasan vaalipiiri, valittiin)
2007: 7 285 ääntä (Vaasan vaalipiiri, valittiin)
2011: 7 324 ääntä (Vaasan vaalipiiri, valittiin)
2023: 5 445 ääntä (Uudenmaan vaalipiiri, valittiin)
Vaalimenestys > Kunnallisvaalit

1996: 596 ääntä (Vaasa, 2 % kaupungin äänistä)
2000: 398 ääntä (Vaasa, 1,6 % kaupungin äänistä)
2004: 985 ääntä (Vaasa, 3,7 % kaupungin äänistä)
2008: 1 010 ääntä (Vaasa, 3,5 % kaupungin äänistä)
2012: 1 394 ääntä (Vaasa, 4,6 % kaupungin äänistä)
2017: 572 ääntä (Vaasa, 1,7 % kaupungin äänistä)
Vaalimenestys > Europarlamenttivaalit

1996: 12 276 ääntä (ei valittu)
1999: 13 985 ääntä (ei valittu)
2014: 40 734 ääntä (valittiin)
Yksityiselämä

Kumpula-Natri on ollut vuodesta 2005 naimisissa Pasi Natrin kanssa. Heillä on kaksi lasta. Pasi Natri toimii senior partnerina Momentous Oy:ssä.
Trujillon katedraali

| Trujillon katedraali |
| --- | --- |

Koordinaatit:  8°06′39″S, 79°01′42″W
Kirkkokunta:  roomalaiskatolinen
Rakentamisvuosi:  1647-1666
Tyylisuunta:  barokki
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Trujillon katedraali (esp. Catedral de Trujillo) on kirkkorakennus Trujillon kaupungissa, Perussa. Se on rakennettu alun perin vuosina 1647–1666. Vuosina 1768–1781 kirkko rakennettiin uudelleen. Katedraalin alttarikokonaisuudessa yhdistyvät barokin ja rokokoon tyylisuunnat.
TrrTrrTrr

| TrrTrrTrr |
| --- | --- |
 TrrTrrTrr esiintymässä M/S Viking Gracellä 19. syyskuuta 2014.
Tiedot
Toiminnassa:  2002–
Tyylilaji:  Pop rock
Kotipaikka:  Parainen, Suomi
Laulukieli:  englanti
Jäsenet:  Freddie Trr Michaels, laulu, koskettimet   Will Trr Erix, laulu, kitara   Muzzy Trr Johnz, rummut   Stewart Trr Matthews III, bassokitara, taustalaulaja   Alex Trr Nikolai Sinebryfuckoff, kitara, taustalaulaja  
Levy-yhtiö:  Tandemkatt Productions, 2002–  
Aiheesta muualla
Kotisivut
Infobox OKNimi-testi OK: 
TrrTrrTrr on suomalainen pop rock-yhtye. Se perustettiin Paraisilla vuonna 2002. Idea yhtyeen perustamiseen lähti sen kotipaikkakunnan baarien sulkemisaikojen jälkeisten merkittävien juhlistamisten puutteesta. Yhtye soittaa pääosin cover-versioita lukuisista 1980-luvulta peräisin olevista pop rock -kappaleista.
Tremulous

| Tremulous |
| --- | --- |

Kehittäjä:  Dark Legion Development
Julkaisija:  Dark Legion Development
Pelimoottori:  Quake III Arena
Julkaistu:  31. maaliskuuta 2006
Lajityyppi:  ensimmäisen persoonan ammuntapeli
Pelimuoto:  moninpeli
Alusta:  Microsoft Windows, Linux, Mac OS X
Lisenssi:  GNU General Public License, versio 2.0 tai myöhempi ja Creative Commons Nimeä-JaaSamoin 2.5 Yleinen
Jakelumuoto:  lataus
Lisää peliartikkeleitaVideopelien teemasivulla
Infobox OK     : 
Tremulous on ilmainen ja avoimen lähdekoodin joukkuepohjainen FPS-tietokonepeli reaaliaikaisella strategialla, joka julkaistiin 31. maaliskuuta 2006. Peli muistuttaa Quake II:n Gloom-modifikaatiota. Pelissä on kaksi joukkuetta, ihmiset ja alienit, joista kummallakin on omat hyöty- ja haittapuolensa. Tremulous tehtiin alun perin modifikaatioksi Quake III Arena -peliin, kunnes se julkaistiin itsenäisenä pelinä. Peli on ladattu yli &&&&&&&&02000000.&&&&002 000 000 kertaa.
Pelaaminen

Pelissä on tavoitteena eliminoida kaikki viholliset ja vihollisen tukikohdat. Tähän tarvitaan useimmissa tapauksissa tiukkaa tiimityöskentelyä.
Ihmiset ovat fyysisesti heikompia kuin alienit, mutta heillä on käytössään pitkän kantaman aseet ja kestävät, mutta hitaasti rakennettavat tukikohdat. Alienit ovat kestäviä, nopeita ja hyvin lähietäisyydeltä tappavia. Heidän tukikohtansa on nopea rakentaa, mutta se on heikko ihmisten aseita vastaan. Alieneiden kunto palautuu ajan myötä. Alienit kehittyvät paremmiksi käymällä läpi pikaevoluution.
Monet palvelimet haluavat sallia muiden karttojen pelaamisen, jotka eivät ole oletuksena versiossa 1.1.0. On kaksi keinoa hankkia muita karttoja: niitä voi ladata käsin karttalähteestä (katso aiheesta muualla-osio) ja lisätä pk3-tiedostot kantahakemistoon tai käyttää takaportin omaavaa asiakasohjelmaa ja asettaa cl_allowdownload-asetus 1:ksi.
Aiheesta muualla

Tremulousin kotisivut (englanniksi)
Tremulous-tietopaketti (englanniksi)
Tremulousin kartat (Arkistoitu – Internet Archive) (englanniksi)
Trem-servers.com (Arkistoitu – Internet Archive), tremulousin palvelin- ja yhteisölista. (englanniksi)
WebSVN (englanniksi)
Pateniemen lukio

| Pateniemen lukio> Pateniemen yhteiskoulu |
| --- | --- |

Sijainti:  Rajakylä, Oulu
Tyyppi:  lukio
Perustettu:  1964
Lakkautettu:  2023
Verkkosivut
Pateniemen lukio oli Oulussa vuosina 1964–2023 toiminut lukio. Kevätlukukauden 1994 loppuun asti se toimi Pateniemen kaupunginosassa ja syyslukukaudesta 1994 alkaen Rajakylän koulun tiloissa. Syyslukukauden 2023 alusta lukien Pateniemen lukio ja Merikosken lukio yhdistyivät Raksilan lukioksi.
Pateniemen lukiossa opiskeli noin 250 opiskelijaa. Keskiarvoraja keväällä 2022 oli 7,92.
Historia

Pateniemen lukio perustettiin yksityiseksi kouluksi vuonna 1964 (Pateniemen yhteiskoulu), Pateniemen yhteiskoulun kannatusyhdistyksen toimesta. Alueella toimi tuolloin Pateniemen saha, joka oli suuri työllistäjä ja alueen kehittäjä. Saha-alue on nyt merenranta-alue Pateniemenranta, johon on kaavoitettu asunnot jopa 3 000 asukkaalle. Vuonna 1994 Pateniemen lukio siirtyi Rajakylään tilanpuutteen vuoksi.
Vuonna 2012 Pateniemen lukio sijoittui sijalle 109. STT-lehtikuvan teettämässä suuressa lukiovertailussa, jossa tutkittiin opiskelijoiden menestystä ylioppilaskirjoituksissa verrattuna peruskoulun päättötodistuksen arvosanoihin. Ainoastaan oululaisista lukioista Svenska Privatskolan i Uleåborg menestyi paremmin. Vuonna 2019 syksyllä samassa vertailussa Pateniemen lukio sijoittui Pohjois-Pohjanmaan lukioista sijalle 7.
Toiminta

Pateniemen lukion koulurakennus on valmistunut vuonna 1977, ja sen on suunnitellut arkkitehti Risto Harju. Samassa rakennuksessa on myös Rajakylän koulu. Pateniemen lukiolla on yksi Oulun suurimmista liikuntasaleista. Sali peruskorjattiin lukuvuonna 2018–2019. Liikuntaa varten lähistöllä on myös Talvikkipuisto ja Pateniemen urheilukeskus. Kaupunki on päättänyt rakentaa urheilukeskukseen tekojääradan vuonna 2020.
Lukion lähellä on palveluja, esimerkiksi Rajakylän kirjasto ja nuorisotalo "nuokkari", joka on tarkoitettu lähinnä alakoululaisille.
Yleistä tietoa

Lukiossa oli 75 minuutin oppitunnit ja lukuvuodessa oli viisi jaksoa. Ruokalan nimeksi valittiin oppilaiden äänestyksessä Ruiskukkahovi vuonna 2004. Ruoat valmisti Oulun serviisi.  Lukion luokkatiloja korjattiin ja ajanmukaistettiin vastaamaan nykyajan lukio-opiskelua. Lukio järjesti erilaisia retkikursseja (esim. vaelluskurssi, kulttuurimatkakurssi, Hailuoto-retkikurssi) ja lukiossa pystyi suorittamaan kuvataiteen lukiodiplomin.
Rehtorit

Seija Lähdesmäki (1974-1986)
Teuvo Väisänen (1986–2006)
Sakari Ansamaa (2006–2010)
Auvo Huotari (2010–2023)
Aiheesta muualla

Pateniemen lukion kotisivu – 19.1.2022 arkistoitu versio (archive.org)
Oihan Sancet

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Oihan Sancet Tirapu
Syntymäaika: 25. huhtikuuta 2000 (ikä 24)
Syntymäpaikka: Pamplona, Espanja
Pelipaikka: hyökkäävä keskikenttäpelaaja
Pituus: 188 cm
Seura
Seura: Athletic Bilbao
Pelinumero: 8
Junioriseurat
–2015: CA Osasuna
2015–2018: Athletic Bilbao
Seurat
| Vuodet | Seura | O | (M) |
| 2018–2020 | Bilbao Athletic | 24 | (7) |
| 2019– | Athletic Bilbao | 145 | (28) |
Maajoukkue
| 2018 | Espanja U18 | 4 | (1) |
| 2019–2023 | Espanja U21 | 13 | (1) |
| 2023– | Espanja | 4 | (1) |
 Seurajoukkueuran tilastot kattavat vain kansalliset sarjat, päivitetty 25. marraskuuta 2024.  Maajoukkueuran tilastot päivitetty 25. marraskuuta 2024.
Oihan Sancet Tirapu (s. 25. huhtikuuta 2000 Pamplona) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaota ja on pelipaikaltaan hyökkäävä keskikenttäpelaaja.
Seurajoukkueura

Pamplonassa syntynyt Sancet aloitti jalkapalloilun paikallisseura CA Osasunassa. Hän siirtyi vuonna 2015 Osasunasta Athletic Bilbaon junioriakatemiaan.
Sancet pelasi ensimmäistä kertaa Athletic Bilbaon edustusjoukkueessa 16. elokuuta 2019 La Ligan kauden avausottelussa FC Barcelonaa vastaan, jossa hän tuli vaihdosta kentälle Óscar De Marcosin tilalle ottelun 65. minuutilla. Ensimmäisen maalinsa Athletic Bilbaon pelaajana hän teki 27. kesäkuuta 2020 La Ligan ottelussa RCD Mallorcaa vastaan. Sancet pelasi debyyttikaudellaan Athletic Bilbaossa 17 sarjaottelua sekä kaksi Copa del Reyn ottelua. Kaudella 2020–2021 Sancet pelasi La Ligassa 24 ottelua, joissa hän teki kaksi maalia ja antoi kaksi maalisyöttöä.
Sancet teki uransa ensimmäisen hattutempun 3. tammikuuta 2022 La Ligan ottelussa kasvattajaseuraansa Osasunaa vastaan. Hän pelasi kaudella 2021–2022 La Ligassa 27 ottelua, joissa hän teki kuusi maalia ja syötti neljä. Seuraavalla kaudella hän pelasi 36 liigaottelua ja teki niissä 10 maalia. Huhtikuussa 2023 Sancet allekirjoitti Athletic Bilbaon kanssa vuoteen 2032 asti ulottuvan jatkosopimuksen.
Kaudella 2023–2024 Sancet pelasi Athletic Bilbaossa 30 La Liga -ottelua ja teki neljä maalia seuran sijoittuessa sarjassa viidenneksi. Hän pelasi Bilbaon voittamassa Copa del Reyssä kaikki kahdeksan ottelua ja teki cupin loppuottelussa RCD Mallorcaa vastaan joukkueen 1–1-tasoitusmaalin.
Maajoukkueura

Sancet edusti Espanjaa junioritasolla alle 18- ja alle 21-vuotiaiden maajoukkueissa. Vuoden 2021 alle 21-vuotiaiden EM-kilpailuissa Sancet tuli vaihdosta kentälle tappiollisessa välieräottelussa Portugalia vastaan, mutta ei pelannut turnauksen muissa otteluissa. Sancet edusti Espanjaa myös vuoden 2023 alle 21-vuotiaiden EM-kilpailuissa, missä hän pelasi avauskokoonpanossa kaikki kuusi ottelua Espanjan saavuttaessa hopeaa.
Sancet debytoi Espanjan A-maajoukkueessa 12. lokakuuta 2023 EM-karsintaottelussa Skotlantia vastaan, jossa hän teki myös ensimmäisen maajoukkuemaalinsa.
Riisa

Ikonistaan irrotettu riisa.
Riisa (ven. риза) on metallinen, usein hopeasta tehty ikonia peittävä ja suojaava, koristeellinen vaippa, suojalevy. Riisaa pidetään ikonin kuvan päällä. Se suojaa ikonia muun muassa tuohuksien tai lampukoiden savulta ja noelta sekä ihmisten koskettelulta. Riisassa on aukkoja, joista näkyy esimerkiksi ikoniin maalatun henkilön kasvot ja kädet ja muitakin yksityiskohtia.
Kauniita ja vaikuttavia riisoja voi nähdä Pyhän Kolminaisuuden kirkossa Helsingissä, Kristuksen ylösnousemuksen kirkossa Jyväskylässä sekä Suomen ortodoksisessa kirkkomuseossa Kuopiossa.
Aiheesta muualla

Kuvia tai muita tiedostoja aiheesta Riisa Wikimedia Commonsissa
Jumalanäidin ennusmerkki

Tyhjentymätön malja, 1878. Ikoni.
Neitsyt Marian kuvatyypit
Annunziata * Apokalyptinen madonna * Conceptio immaculata * Itämaan tietäjät * Maestà * Marian taivaaseenottaminen * Mater dolorosa * Pietà * Sacra conversazione *  Suojaviittamadonna
Jumalanäidin ennusmerkki (kreik. Η Ραναγία του σημείου, ven.  Знамение Пресвятой Богородицы, Znamenije Presvjatoi Bogoroditsy) on yksi vanhimmista ja kuuluisimmista ikonityypeistä. Se tunnetaan myös venäjästä tulevalla nimellä Znamenie, kreikkalaisilla nimillä Pangaia ja Platytera (Πλατυτέρα) ja latinasta tulevalla nimellä orantti.
Ikonissa Jumalanäiti, Neitsyt Maria, on kuvattu seisovana tai puolivartalokuvana rukoilevassa asennossa kädet koholla ja hänen rintansa päälle on valokehään tai ilman sitä kuvattu Jeesus-lapsi.
Ortodoksinen kirkko kunnioittaa ikonia ja Jumalanäidin muistoa vuosittain marraskuun 27. päivänä.
Aiheesta muualla

Wikimedia Commonsissa on kuvia tai muita tiedostoja aiheesta .
Ortodoksi.net / Jumalanäidin Ennusmerkki -ikoni
TransAsia Airways

| TransAsia Airways |
| --- | --- |
 IATA: GE  –  ICAO: TNA 
Perustettu:  21. toukokuuta 1951
Lakkautettu:  22. marraskuuta 2016
Laivaston koko:  yhteensä 43
Kohteiden määrä:  34 
Kotipaikka:  Taipei, Taiwan
Yhtiön sivut:  http://www.tna.com.tw/
TransAsia Airways oli taiwanilainen lentoyhtiö, joka perustettiin vuonna 1951. Lentoyhtiö lopetettiin vuonna 2016, kun se meni konkurssiin kahden lyhyen ajan sisällä tapahtuneen onnettomuuden seurauksena. Yhtiöllä oli merkittävästi aiempaakin onnettomuus- ja kaappaushistoriaa. Konkurssin seurauksena kaikki yhtiön vuokraamat koneet palautettiin omistajilleen, jolloin sille jäi vain 7 ATR- ja 4 Airbus-konetta. Airbusit huutokaupattiin Aviancalle ja ATR-koneet siirtolennettiin Saksaan.
Laivasto

Lähde:
| Konemalli | Kappalemäärä |
| --- | --- |
Airbus A320-200: 13
Airbus A321-100: 1
Airbus A321-200: 6
Airbus A330-300: 2
ATR 42: 5
ATR 72: 16
Kohteet

Kohteet yhtiön konkurssin ajalta, marraskuulta 2016.
| Maa | Kaupunki | Lentoasema | Lisätietoja | Viitteet |
| --- | --- | --- | --- | --- |
| Kiina | Changsha | Changsha Huanghua International Airport |  |  |
| Kiina | Chongqing | Chongqing Jiangbei International Airport |  |  |
| Kiina | Fuzhou | Fuzhou Changle International Airport |  |  |
| Kiina | Guiyang | Guiyang Longdongbao International Airport |  |  |
| Kiina | Hangzhou | Hangzhou Xiaoshan International Airport |  |  |
| Kiina | Hefei | Hefei Xinqiao International Airport |  |  |
| Kiina | Nanning | Nanning Wuxu International Airport |  |  |
| Kiina | Shanghai | Shanghai Hongqiao International Airport |  |  |
| Kiina | Shanghai | Shanghai Pudong International Airport |  |  |
| Kiina | Tianjin | Tianjin Binhai International Airport |  |  |
| Kiina | Wuhan | Wuhan Tianhe International Airport |  |  |
| Kiina | Wuxi | Sunan Shuofang International Airport |  |  |
| Kiina | Xiamen | Xiamen Gaoqi International Airport |  |  |
| Kiina | Xuzhou | Xuzhou Guanyin Airport |  |  |
| Kiina | Zhangjiajie | Zhangjiajie Hehua Airport |  |  |
| Japani | Asahikawa | Asahikawa Airport |  |  |
| Japani | Hakodate | Hakodate Airport |  |  |
| Japani | Naha | Naha Airport |  |  |
| Japani | Osaka | Kansai International Airport |  |  |
| Japani | Sapporo | New Chitose Airport |  |  |
| Japani | Sendai | Sendai Airport |  |  |
| Japani | Tokyo | Narita International Airport |  |  |
| Singapore | Singapore | Changi Airport |  |  |
| Etelä-Korea | Jeju | Jeju International Airport |  |  |
| Taiwan | Hualien | Hualien Airport |  |  |
| Taiwan | Kaohsiung | Kaohsiung International Airport | Solmukohta |  |
| Taiwan | Kinmen | Kinmen Airport |  |  |
| Taiwan | Makung | Makung Airport |  |  |
| Taiwan | Taichung | Taichung International Airport |  |  |
| Taiwan | Taipei | Taoyuan International Airport | Solmukohta |  |
| Taiwan | Taipei | Taipei Songshan Airport | Solmukohta |  |
| Thaimaa | Chiang Mai | Chiang Mai International Airport |  |  |
| Thaimaa | Bangkok | Suvarnabhumi Airport |  |  |
Onnettomuudet

TransAsia Airwaysin lento GE222 putosi 23. heinäkuuta 2014 asuinalueelle, jolloin 48 ihmistä kuoli. Kone oli ATR 72.
4. helmikuuta 2015 lento GE235 putosi Keelung-jokeen moottoreiden sammuttua. 43 koneessa ollutta kuoli ja 15 selvisi. Myös tässä onnettomuudessa oli osallisena ATR 72.
TransAsia Airwaysin Airbus A330-300 vuonna 2013.
Käännös suomeksi
Heikki Vestman

| Heikki Vestman |
| --- | --- |

Kansanedustaja
 17.4.2019–  
Ryhmä/puolue:  Kansallisen kokoomuksen eduskuntaryhmä
Vaalipiiri:  Uudenmaan vaalipiiri
Henkilötiedot
Syntynyt: 8. huhtikuuta 1985 (ikä 39) Kerava, Suomi
Asuinpaikka:  Sipoo, Suomi
Ammatti:  Lakimies
Puoliso:  Reeta Vestman
Lapset:  2
Tiedot
Puolue:  Kokoomus
Koulutus:  Oikeustieteen maisteri
Tutkinnot:  Helsingin yliopisto
Sotilaspalvelus
Sotilasarvo:   Yliluutnantti
Aiheesta muualla
Kotisivu
Heikki Vestman (s. 8. huhtikuuta 1985 Kerava) on suomalainen poliitikko ja Kansallisen Kokoomuksen kansanedustaja Uudenmaan vaalipiiristä. Hän on toiminut perustuslakivaliokunnan puheenjohtajana vuodesta 2023.
Vestman toimii myös Kokoomuksen suurimman piirijärjestön Uudenmaan Kokoomuksen puheenjohtajana. Vuosina 2017–2021 Vestman toimi Sipoon kunnanvaltuuston puheenjohtajana.
Koulutus ja varhainen ura

Vestman kirjoitti ylioppilaaksi Sipoon lukiosta vuonna 2004 (5 laudaturia). Hän aloitti opintonsa Helsingin yliopistossa vuonna 2007 ja valmistui oikeustieteen maisteriksi vuonna 2012. Vestman on syventynyt opinnoissaan ympäristö- ja energiaoikeuteen. Hän on opiskellut myös Queen Mary University of Londonissa. Sotilasarvoltaan Vestman on reservin yliluutnantti.
Opiskeluaikanaan Vestman työskenteli europarlamentaarikko Eija-Riitta Korholan poliittisena avustajana, samaan aikaan kun seurusteli Korholan tyttären kanssa.
Liikejuridiikan parissa Vestman työskenteli yhteensä lähes kahden vuoden ajan, ensin lakimiesharjoittelijana ja valmistuttuaan 2012 avustavan lakimiehen tehtävissä Roschier Asianajotoimistossa. Tämän jälkeen vuonna 2013 hän siirtyi julkiselle sektorille lakimieheksi Energiavirastoon, josta hän jäi virkavapaalle vuonna 2019 tultuaan valituksi kansanedustajaksi.
Poliittinen ura > Kuntapolitiikassa

Kotikunnassaan Sipoossa Vestman valittiin ensimmäisen kerran valtuustoon vuonna 2004. Siitä lähtien hän on ollut vaalien ääniharavana tullen uudelleen valituksi vuosina 2008, 2012, 2017 ja 2021, jolloin hän sai 13,0 prosenttia annetuista äänistä. Vuosina 2017–2021 Vestman toimi kunnanvaltuuston puheenjohtajana.